**HEDDLU GWENT – DISGRIFIAD SWYDD**

**Swydd:** Swyddog y Crwner

**Ffrwd gwaith:** Tîm Ymchwilio Trosedd / Digwyddiadau Mawr

**Yn atebol i :** Ditectif Arolygydd - Tîm Digwyddiadau Mawr

**Yn gyfrifol am:** Dim staff

**Pwrpas y swydd :** Ymchwilio i bob marwolaeth a gaiff ei riportio i Uwch Grwner Ei Mawrhydi ar gyfer Gwent o'r atgyfeiriad at y cwest, a rheoli'r achos llys.

Ymchwilio i amgylchiadau marwolaeth yn dilyn atgyfeiriad gan y Cofrestrydd Genedigaethau, Priodasau a Marwolaethau.

Rhoi cymorth a gwybodaeth i alarwyr gyda'r holl farwolaethau sy'n cael eu hatgyfeirio at y Crwner.

**Lefel Fetio:** Fetio Recriwtio (RV)

**Penodol/Maes/Hyblyg:** Hyblyg

**Graddfa:** S02

**Dyddiad yr adolygwyd y swydd ddiwethaf:** Awst 2020

**Prif Weithgareddau:**

1. Gweithredu fel cynrychiolydd Crwner Ei Mawrhydi mewn ymchwiliadau i unrhyw farwolaeth sydyn, dreisgar, amheus neu annaturiol sy'n cael ei hatgyfeirio gan yr heddlu. Ymchwilio i amgylchiadau marwolaeth yn dilyn atgyfeiriad gan feddygon teulu neu feddygon ysbyty a chofrestrwyr genedigaethau, priodasau a marwolaethau.
2. Ymchwilio i achosion lle caiff cyrff eu dychwelyd at awdurdodaeth y Crwner neu lle y gwneir cais i symud corff i mewn neu allan o Gymru a Lloegr a chysylltu â'r Swyddfa Dramor a Chymanwlad yn ôl y gofyn. Cysylltu â lluoedd heddlu, crwneriaid a phatholegwyr tramor.
3. Ymchwilio i farwolaethau sy'n digwydd yn y gweithle, canolfannau cadw'r wladwriaeth neu lle y lleisir pryderon bod diffygion mewn gofal gan staff clinigol neu staff gofal wedi cyfrannu at y farwolaeth.
4. Cysylltu ag Uwch Swyddogion Heddlu mewn achosion o farwolaeth amheus, i weld a oes angen i swyddogion heddlu gynnal unrhyw ymchwiliadau ychwanegol cyn i’r Uwch Grwner eu derbyn, a mynd i leoliad digwyddiadau o'r fath yn ôl y gofyn er mwyn hwyluso cyfathrebu da rhwng y llu a Chrwner EM.
5. Casglu a hel tystiolaeth mewn unrhyw ymchwiliad parhaus a chael datganiadau neu wybodaeth gan unrhyw unigolyn sydd â gwybodaeth sy'n berthnasol i farwolaeth, er mwyn gallu hysbysu Crwner EM amdano.
6. Trefnu bod cyrff yn cael eu trosglwyddo'n gywir dan awdurdod Crwner EM i’r marwdy dynodedig er mwyn gallu cynnal archwiliadau post mortem. Cysylltu'n agos gyda phatholegwyr ymgynghorol a thechnegwyr marwdai i sicrhau bod sbesimenau, samplau, meddyginiaeth a sylweddau patholegol eraill yn cael eu cadw a'u dadansoddi fel y bo angen yn unol â deddfwriaeth sy’n ymwneud â storio meinwe.
7. Gweithio'n agos gyda staff marwdai a galarwyr i sicrhau bod ymweliadau i weld corff yr ymadawedig yn cael eu rheoli'n broffesiynol ac yn dosturiol. Rheoli disgwyliadau galarwyr. Rhannu gwybodaeth gyda theuluoedd a rhoi esboniadau a newyddion am brosesau iddynt.

1. Cwrdd â chynrychiolwyr cyfreithiol ac unigolion sy’n ymwneud ag achos a darparu tystiolaeth ar eu cyfer, a rheoli unrhyw gais dilynol am wybodaeth gan bartïon o’r fath yn unol â chyfarwyddyd y Crwner.
2. Cysylltu ag asiantaethau partner a theuluoedd a chael tystiolaeth ganddynt.
3. Trefnu a mynychu cwestau gan gynnwys gwysio, rhybuddio a rheoli tystion ac aelodau rheithgor, briffio aelodau teulu, darllen datganiadau tystion a rhoi tystiolaeth yn ôl cyfarwyddyd ac ymdrin ag arddangosion yn amserol ac yn effeithlon.
4. Rheoli'r gwaith o baratoi'r holl ddogfennau ar gyfer gwaredu'r corff a chofrestru'r farwolaeth, gan gysylltu ag awdurdodau lleol fel y bo gofyn. Sicrhau y caiff gwybodaeth ddigonol ei rhoi i’r Crwner i hwyluso’r gwaith o ryddhau’r corff i’r unigolyn â hawl gyfreithiol.
5. Sicrhau diogelwch unrhyw eiddo sy’n cael ei ganfod ar y corff ac, os yw’n briodol a lle nad oes modd olrhain unrhyw berthnasau, y tŷ ac eiddo yn y tŷ er mwyn eu diogelu rhag mynediad anghyfreithlon a’u symud yn anghyfreithlon.
6. Cofnodi, asesu ac ymchwilio i adroddiadau o drysor posibl a chysylltu â'r adran Hanes ac Archeoleg yn Amgueddfa Genedlaethol Cymru a'r Amgueddfa Brydeinig i sicrhau bod gwybodaeth gywir yn cael ei dwyn gerbron y Crwner a Chwest.
7. Cadw cofnodion cywir o gostau a ffioedd sy'n gysylltiedig ag ymchwiliadau er mwyn gallu rheoli cyllideb yn effeithiol a thalu anfonebau'n brydlon.
8. Darparu hyfforddiant i swyddogion heddlu ar gyfnod prawf, swyddogion cyswllt teulu ac awdurdodau lleol. Derbyn hyfforddiant i lefel addas a bod ar gael i weithredu ar ran y Crwner os oes angen adnabod dioddefwyr yn dilyn trychineb (DVI).
9. Darparu gwasanaeth sy’n canolbwyntio ar y cwsmer.
10. Hybu ac ymlynu wrth Gynllun Cydraddoldeb Strategol Heddlu Gwent i gefnogi datblygiad gweithlu amrywiol.
11. Cymryd gofal rhesymol o’ch diogelwch eich hun ac eraill; cydweithredu gyda rheolwyr/goruchwylwyr i gydymffurfio â dyletswyddau iechyd a diogelwch statudol; hysbysu am ddigwyddiadau, damweiniau, diffygion ac ati.
12. Cymryd rhan lawn yn y broses arfarnu perfformiad.

**Amgylchiadau Arbennig:**

**1.** Mae Heddlu Gwent yn sefydliad di-fwg.

**2.** Mae'n rhaid i bob darpar aelod o staff Heddlu Gwent ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddynt ddangos eu bod yn gallu cyfrannu at amgylchedd gwaith agored, teg lle na chaniateir ymddygiad amhriodol. Rhaid iddynt beidio ag arddangos unrhyw dystiolaeth o debygolrwydd o gyfrannu mewn unrhyw ffordd at fwlio yn y gweithle neu ymddygiad rhywiaethol neu hiliol.

**3.** Mae Swyddogion y Crwner yn gweithio yn y Ganolfan Ddinesig yng Nghasnewydd felly mae disgwyl iddynt ymlynu wrth arferion gweinyddol ac arferion gweithio diogel Cyngor Dinas Casnewydd.

**4.** Bydd deiliad y swydd yn destun:

* Deunydd o natur gyfrinachol a gofidus.
* Ymdrin â phobl sydd dan straen eithafol yn ystod cyfnod o alar trawmatig.
* Gweithio dan amgylchiadau annifyr e.e. mannau llofruddiaeth.
* Cael ei (g)alw allan yn ystod oriau anghymdeithasol.
* Rhoi tystiolaeth yn Llys y Crwner.
* Trafod ag aelodau’r proffesiwn meddygol ynghylch eu cyfrifoldebau.
* Llunio barn ynghylch y gofyniad am bost mortem neu ymchwiliad pellach mewn achos penodol.
* Gweithio mewn amgylchedd sy’n gofyn am lefel uchel o ddoethineb heb lawer o oruchwyliaeth uniongyrchol.

**5.** Rhaid i ddeiliad y swydd allu teithio i leoliadau yn ardal y llu ac o’i chwmpas.

**6.** O bryd i'w gilydd bydd rhaid i ddeiliad y swydd fod ar alwad y tu allan i oriau swyddfa er mwyn dychwelyd cyrff o dramor, neu dderbyn galwadau i hwyluso trosglwyddiadau rhyng-awdurdodaethol rhwng crwneriaid, ymdrin â marwolaethau amheus sy'n gofyn am ymchwiliadau fforensig a hwyluso ymchwiliadau er mwyn bodloni gofynion crefyddol cymunedau ffydd.

Sylwer: Darperir y swydd-ddisgrifiad hwn i roi amlinelliad eang o weithgareddau'r swydd hon. Gall Heddlu Gwent ofyn i ddeiliad y swydd ymgymryd â dyletswyddau eraill nad ydynt o reidrwydd i'w gweld yn y swydd-ddisgrifiad ond sy'n gymesur â graddfa'r swydd. Fel un o gyflogeion Heddlu Gwent, gall fod yn ofynnol i chi dderbyn unrhyw swydd sy'n briodol i'ch gradd neu weithio mewn unrhyw sefydliad o fewn ffiniau Heddlu Gwent er mwyn sicrhau bod y sefydliad yn cael ei redeg yn effeithlon ac yn effeithiol.

**Strwythur:**

Ditectif Uwch-arolygydd Gweithrediadau Trosedd

Ditectif Brif Arolygydd Gweithrediadau Trosedd

Ditectif Arolygydd Troseddau Mawr

Crwner EM

|  |  |  |
| --- | --- | --- |
| **Meini Prawf Penodol i’r Swydd** | **Nifer y geiriau a ganiateir** | **Dull asesu,**  **er enghraifft, ffurflen gais, prawf, cyflwyniad neu dystysgrif** |
| 1. **Cyraeddiadau** | 200 | Ffurflen Gais / Tystysgrif |
| * 3 Lefel A graddau A-E neu gymhwyster cyfatebol neu mae’n rhaid meddu ar brofiad perthnasol sylweddol i wneud y swydd hon. |  |  |
| 1. **Profiad** | 600 | Ffurflen Gais / Cyfweliad |
| * Rhaid i chi fod yn hyddysg mewn TG a rhaid bod gennych chi wybodaeth ymarferol dda o raglenni Microsoft Office. * Rhaid bod gennych chi brofiad o gwblhau ymchwiliadau. * Rhaid bod gennych chi brofiad da o weithio gyda'r cyhoedd mewn cyd-destun cynghorol neu gyfrinachol. * Rhaid bod gennych chi brofiad o ymdrin ag aelodau'r cyhoedd ar adegau sensitif neu heriol yn emosiynol. * Rhaid gweithio gydag ychydig iawn o oruchwyliaeth a rhaid i chi allu gweithio ar eich pen eich hun. * Rhaid deall materion amrywiaeth a chydraddoldeb a bod yn sensitif iddynt. * Rhaid bod gennych chi brofiad o ysgrifennu adroddiadau cywir a chryno. * Rhaid gallu arfer barn annibynnol a chymryd cyfrifoldeb dros ymchwiliadau cymhleth. |  |  |
| 1. **Gwybodaeth** | 400 | Ffurflen Gais / Cyfweliad |
| * Rhaid gallu dangos gwybodaeth dda am Gyfraith Droseddol a Chyfraith Crwneriaid. * Rhaid gallu dangos gwybodaeth am eirfa feddygol berthnasol. * Rhaid bod gennych chi ddealltwriaeth dda o ddeddfwriaeth Diogelu Data a Rhyddid Gwybodaeth. |  |  |
| 1. **Rydym yn emosiynol ymwybodol** | 500 | Ffurflen Gais / Cyfweliad |
| * Rwyf yn ystyried safbwyntiau pobl o amrywiaeth eang o gefndiroedd cyn gweithredu. * Rwyf yn addasu fy arddull a dull gweithio yn unol ag anghenion y bobl rwyf yn gweithio gyda nhw, gan ddefnyddio fy ymddygiad fy hun i gyflawni'r canlyniad gorau. * Rwyf yn hybu diwylliant sy'n gwerthfawrogi amrywiaeth ac yn annog her. * Rwyf yn annog pobl eraill i fyfyrio ar eu gwaith ac yn cymryd amser i gefnogi pobl eraill i ddeall ymatebion ac ymddygiad. * Rwyf yn cymryd cyfrifoldeb dros helpu i sicrhau lles emosiynol y bobl yn fy nhimau. * Rwyf yn cymryd cyfrifoldeb dros ymdrin ag unrhyw ymddygiad amhriodol. |  |  |
| 1. **Rydym yn derbyn perchnogaeth** |  | Cyfweliad |
| * Rwyf yn creu diwylliant o berchnogaeth yn fy meysydd gwaith ac yn cefnogi pobl eraill i arddangos cyfrifoldeb personol. * Rwyf yn cymryd cyfrifoldeb dros wella polisïau, prosesau a gweithdrefnau, gan annog pobl eraill i gyfrannu syniadau. * Rwyf yn atebol am y penderfyniadau mae fy nhîm yn eu gwneud a'r gweithgareddau o fewn ein timau. * Rwyf yn cymryd cyfrifoldeb personol dros ddilyn digwyddiadau i derfyn boddhaol a thros unioni unrhyw broblemau yn brydlon ac yn agored. * Rwyf yn annog a chefnogi dysgu o fewn fy nhimau ac ymhlith cydweithwyr. |  |  |
| 1. **Rydym yn cydweithio** |  | Cyfweliad |
| * Rwyf yn rheoli cydberthnasau a phartneriaethau ar gyfer yr hirdymor, gan rannu gwybodaeth a meithrin ymddiriedaeth i ganfod y datrysiadau gorau. * Rwyf yn helpu i greu datrysiadau rhesymegol ar draws ffiniau sefydliadol a daearyddol, sefydliadau partner a'r bobl mae'r heddlu yn eu gwasanaethu. * Rwyf yn deall cyd-destun y bartneriaeth leol, sy'n fy helpu i ddefnyddio amrywiaeth o gamau pwrpasol i feithrin cefnogaeth. * Rwyf yn gweithio gyda'n partneriaid i benderfynu pwy sydd yn y lle gorau i arwain mentrau. * Rwyf yn ceisio rhagweld anghenion ein partneriaid ac yn cymryd camau i roi sylw i'r rhain. * Nid wyf yn rhagdybio. Rwyf yn gwirio bod ein partneriaid yn cael yr hyn sydd ei angen arnynt gan y gwasanaeth heddlu. * Rwyf yn meithrin ymroddiad gan bobl eraill (gan gynnwys y cyhoedd) i gydweithio i gyflawni canlyniadau cytûn. |  |  |
| 1. **Rydym yn cyflawni, cefnogi ac ysbrydoli** |  | Cyfweliad |
| * Rwyf yn rhoi cyfarwyddiadau clir ac mae gen i ddisgwyliadau pendant, gan helpu pobl eraill i ddeall sut mae eu gwaith yn cyfrannu at y cyd-destun ehangach. * Rwyf yn adnabod rhwystrau sy'n lliniaru perfformiad fy nhimau ac yn cymryd camau i ddatrys y rhain gan alluogi pobl eraill i berfformio. * Rwyf yn arwain y cyhoedd a/neu fy nghydweithwyr, ble y bo'n briodol, yn ystod digwyddiadau neu drwy ddarparu cyngor a chymorth. * Rwyf yn sicrhau bod adnoddau'n cael eu defnyddio’n effeithlon er mwyn creu’r gwerth gorau a chyflawni'r effaith gywir o fewn fy meysydd gwaith. * Rwyf yn cadw golwg ar newidiadau yn yr amgylchedd allanol, gan ragweld y goblygiadau hirdymor a thymor byr i'r gwasanaeth heddlu. * Rwyf yn ysgogi ac ysbrydoli pobl eraill i gyflawni hyd eithaf eu gallu. Rwyf yn cefnogi defnyddio adnoddau’n effeithlon er mwyn creu’r gwerth gorau a chyflawni'r effaith gywir. * Rwyf yn sicrhau fy mod yn ymwybodol o newidiadau mewn amgylcheddau mewnol ac allanol. * Rwyf yn gosod esiampl ar gyfer yr ymddygiad rwyf yn disgwyl ei weld gan bobl eraill ac yn gweithredu er budd pennaf y cyhoedd a'r gwasanaeth heddlu. |  |  |
| 1. **Rydym yn dadansoddi'n feirniadol** | 500 | Ffurflen Gais / Cyfweliad |
| * Rwyf yn sicrhau bod y dystiolaeth orau sydd ar gael gan amrywiaeth eang o ffynonellau yn cael ei hystyried wrth wneud penderfyniadau. * Rwyf yn ystyried gwahanol safbwyntiau a chymhellion wrth adolygu gwybodaeth a sut gall y rhain ddylanwadu ar bwyntiau allweddol. * Rwyf yn gofyn cwestiynau i roi prawf ar ffeithiau a rhagdybiaethau, gan gwestiynu a herio'r wybodaeth a ddarperir pan fo angen. * Rwyf yn deall pryd i gydbwyso camau gweithredu penderfynol gydag ystyriaeth briodol. * Rwyf yn adnabod patrymau, themâu a chysylltiadau rhwng ffynonellau gwybodaeth niferus ac amrywiol a'r dystiolaeth orau sydd ar gael. * Rwyf yn gwybod pryd i gymryd camau gweithredu ar sail gwybodaeth gyfyngedig ac yn ystyried sut i leihau'r risgiau wrth wneud hynny. * Rwyf yn herio pobl eraill i sicrhau bod penderfyniadau'n cyd-fynd gyda'n cenhadaeth, ein gwerthoedd a'r Cod Moeseg. |  |  |
| **9. Rydym yn arloesi ac yn cadw meddwl agored** |  | Cyfweliad |
| * Rwyf yn archwilio nifer o wahanol ffynonellau gwybodaeth ac yn defnyddio amrywiaeth o ddulliau pan fyddaf yn wynebu problem ac rwyf yn chwilio am arfer da nad yw bob amser yn dod o'r maes plismona. * Rwyf yn gallu adnabod cyfleoedd neu fygythiadau a allai ddylanwadu ar sut byddaf yn gwneud fy ngwaith yn y dyfodol trwy ddefnyddio gwybodaeth am dueddiadau, syniadau newydd am blismona a demograffeg sy'n newid. * Mae gen i ymagwedd hyblyg, ac rwyf yn newid fy nghynlluniau er mwyn sicrhau fy mod mor effeithiol â phosibl. * Rwyf yn annog pobl eraill i fod yn greadigol a chymryd risgiau priodol. * Rwyf yn rhannu ymchwiliadau a dealltwriaeth o'r amgylchedd mewnol ac allanol ehangach. |  |  |

Llofnod : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ymgeisydd - pan gaiff gynnig y swydd)

Dyddiad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_